**1. ชื่อผลงาน /โครงการพัฒนาคุณภาพการประยุกต์ใช้การจัดการรายบุคคลในผู้ติดเชื้อ HIV/AID กรณีมี ความเสี่ยงเรื่องสารเสพติด**

**2. สรุปผลงานโดยย่อ** จากการดำเนินงานคลินิกศูนย์รวมใจ ร.พ.ตาคลีมีการดูแลรักษาผู้ติดเชื้อ HIV/ผู้ป่วยเอดส์ แบบองค์รวมบริการด้วยหัวใจความเป็นมนุษย์ ตั้งแต่ปี2555-2557 มีผู้รับบริการ 222 ราย, 229 ราย และ 282 รายตามลำดับ และจากการให้บริการดูแลรักษาพบว่ามีผู้ใช้สารเสพติดเพิ่มมากขึ้น (ยาบ้า,ยาไอซ์,กัญชา)ดังนี้ 3 ราย, 8 ราย ,และ 21รายตามลำดับ จากปัญหานี้ เป็นสัญญาณเตือนว่า ผู้ติดเชื้อ HIV/ผู้ป่วยเอดส์ อาจขาดยา ขาดการดูแลสุขภาพตัวเองและมีปัญหาด้านสังคมเพิ่มขึ้น จากปัญหาดังกล่าวทีมงานจึงมีการทบทวนกระบวนการดูแลและนำผู้ใช้สารเสพติด(ยาบ้า,ยาไอซ์,กัญชา)ทั้ง 21รายมาคัดกรองโดยใช้แบบคัดกรองและส่งต่อผู้ป่วยที่ใช้ยาและสารเสพติดเพื่อรับการบำบัดรักษากระทรวงสาธารณสุข (บคก.กสธ) คัดกรองสุขภาวะะการอนามัยเจริญพันธ์ คัดกรองสุขภาพจิตและพูดคุยสร้างความตระหนักแบบย่อ (Brief Intervention)รวบรวมผลข้อมูล และประเมินระดับ ความเสี่ยงตามแบบฯโดยใช้แนวทางการดูแลแบบ Case management ในการให้คำปรึกษาโดยผู้เชี่ยวชาญเฉพาะด้าน (สารเสพติด เพศสัมพันธ์และสุขภาพจิต และหรือการส่งต่อตาม แนวทางการจัดการรายบุคคล อย่างเหมาะสม

**3. เป้าหมาย** ผู้ติดเชื้อHIV/AIDSได้รับการคัดกรองความเสี่ยงการใช้สารเสพติดโดยใช้แบบคัดกรองและส่งต่อผู้ป่วยที่ใช้ยาและสารเสพติดเพื่อรับการบำบัดรักษากระทรวงสาธารณสุข (บคก.กสธ) และวางแผนให้การช่วยเหลือดูแลและส่งต่อตามแนวทางการจัดการรายบุคคลได้อย่างเหมาะสม

**4. ปัญหาและสาเหตุโดยย่อ**

ผลการดำเนินงานคลินิกศูนย์รวมใจ พบ ผู้ติดเชื้อ HIV/ผู้ป่วยเอดส์ ในคลินิกศูนย์รวมใจ ร.พ.ตาคลี มีการใช้สารเสพติดกัน มากขึ้น(ยาบ้า,ยาไอซ์,กัญชา) จาก 3 ราย, 8 ราย ,21ราย ในช่วง ปี 2555-2557 และ พบว่าผู้ป่วยกลุ่มนี้ ขาดนัดรับยาหลังจากตรวจสอบในโปรแกรม NAP พบว่าเป็นผู้ต้องหาคดีที่เกี่ยวข้องกับยาเสพติดและอยู่ในเรือนจำต่างๆ 6 ราย (จากทั้งหมด 21ราย)และมีปัญหาด้านสังคมเพิ่มขึ้น จึงจำเป็นต้องมีการป้องกันและเฝ้าระวังผู้ติดเชื้อ HIV/ผู้ป่วยเอดส์ ไม่ให้เข้าไปเกี่ยวข้องกับสารเสพติด โดยการประเมินสถานการณ์และคัดกรองความเสี่ยงการใช้สารเสพติด ในคลินิกศูนย์รวมใจโดยมีเป้าหมายเพื่อนำข้อมูลที่ได้มาวิเคราะห์ และหาแนวทางการป้องกันการใช้สารเสพติด รวมถึงให้ความรู้กับผู้ติดเชื้อ HIV/ผู้ป่วยเอดส์ ให้มีความตระหนักและเล็งเห็นโทษภัยของยาเสพติด การให้คำปรึกษา ช่วยเหลือผู้ติดเชื้อ HIV/ผู้ป่วยเอดส์ รวมถึงระบบส่งต่ออย่างเหมาะสม และรับรู้ถึงสิทธิและกฎหมายที่เกี่ยวข้องกับยาเสพติด ดังนั้นทีมงานจึงมีการทบทวนกระบวนการดูแลผู้ป่วยให้สอดคล้องกับมาตรฐานการดูแลผู้ป่วยเพื่อให้ผู้ติดเชื้อ HIV/ผู้ป่วยเอดส์ได้มีคุณภาพชีวิตที่ดี

**5. การเปลี่ยนแปลง** ทีมงานร่วมกับทีม **PCT** งานสารเสพติด ประชุมทบทวน การดูแลผู้ติดเชื้อ HIV/ผู้ป่วยเอดส์ ได้แนวทางดำเนินงานคือใช้แบบคัดกรองและส่งต่อผู้ป่วยที่ใช้ยาและสารเสพติดเพื่อรับการบำบัดรักษากระทรวงสาธารณสุข (บคก.กสธ) พูดคุยสร้างความตระหนักแบบย่อ (Brief Intervention) ทำให้ทราบปัญหาทั้งด้านส่วนตัว ครอบครัว สังคม เศรษฐกิจและอื่นๆที่พบ นำข้อมูลเหล่านั้นมาวางแผนการดูแลอีกครั้งใช้แนวทางการดูแลแบบ Case management ในการให้คำปรึกษาโดยผู้เชี่ยวชาญเฉพาะด้าน (สารเสพติด เพศสัมพันธ์และสุขภาพจิต และหรือการส่งต่อตาม แนวทางการจัดการรายบุคคล ได้อย่างเหมาะสมผู้ติดเชื้อ HIV/ผู้ป่วยเอดส์ กล้าที่จะบอกเล่าปัญหาส่วนตัวของตนเองและยินยอมปฏิบัติตามแผนที่วางไว้ ผู้ติดเชื้อ HIV/ผู้ป่วยเอดส์เลิกใช้สารเสพติดได้และมีคุณภาพชีวิตดีขึ้นจากการประเมินผลการดูแลตนเองตามแผน

**6.การวัดผลและผลของการเปลี่ยนแปลง**

 ผู้ติดเชื้อHIV/AIDS ใช้สารเสพติด(ยาบ้า,ยาไอซ์,กัญชา) จำนวน 21 ราย ได้รับบริการให้คำปรึกษาสร้างความตระหนักแบบย่อ (Brief Intervention)ได้รับการเสริมพลังและได้รับการแก้ไขปัญหาเข้าบำบัดสารเสพติดและรับยาตามปกติ จำนวน 15 ราย เสียชีวิต 2 ราย ไม่เข้ารับการบำบัดเนื่องจากมีอาการจิตประสาท 1 ราย ไม่เข้าบำบัด 3 รายเนื่องจากเลิกใช้สารเสพติด(ยาบ้า,ยาไอซ์,กัญชา)มาก่อนแล้ว

**7. บทเรียนที่ได้รับ**

 การพัฒนากระบวนการทำงานดูแลรักษาผู้ติดเชื้อHIV/AIDS เป็นเรื่องละเอียดอ่อนและมีปัญหามากอยู่แล้วแต่ผู้ติดเชื้อHIV/AIDS ใช้สารเสพติด (ยาบ้า,ยาไอซ์,กัญชา)ยิ่งเพิ่มความยุ่งยากในการดูแลและแก้ไขปัญหาเพิ่มขึ้นแต่จากการดำเนินงานที่ผ่านมาทำให้รู้สึกว่าถ้าคนทำงานช่างสังเกต เข้าใจ และเข้าถึงใจผู้ติดเชื้อHIV/AIDS ที่ใช้สารเสพติด(ยาบ้า,ยาไอซ์,กัญชา)ได้ก็สามารถแก้ไขปัญหาได้ง่ายขึ้น ทำให้รู้สึกว่าการทำงานคุณภาพไม่ยากเกินไปเพียงเราเห็นคุณค่าของงาน คุณค่าของคน มีความตื่นตัว ว่องไวต่อการรับรู้สิ่งผิดปกติ ไม่เฉยเมยกับสิ่งผิดปกติที่เกิดขึ้นและเข้าไปช่วย จัดการได้ โดยความร่วมมือของทีมงาน ทบทวนกระบวนการทำงานและใช้เครื่องต่างๆที่เหมาะสมดำเนินงานทำให้ผลการดำเนินงานออกมาดี

 โครงการพัฒนาคุณภาพการประยุกต์ใช้การจัดการรายบุคคลในผู้ติดเชื้อ HIV/AID กรณีมีความเสี่ยงเรื่องสารเสพติด ทำในกลุ่มเสี่ยง 21 คนในครั้งต่อไปจะดำเนินการโครงการนี้ในผู้รับบริการคลินิกศูนย์รวมใจทุกคนอาจจะได้จำนวนผู้ใช้สารเสพติดเพิ่มขึ้นก็ได้